האחים רוסו

אנתוני ג'יי. רוסו (באנגלית: Anthony J. Russo; נולד ב-3 בפברואר 1970) וג'וזף "ג'ו" וינסנט רוסו (Joseph "Joe" Vincent Russo; ‏19 ביולי 1971), הידועים בכינוי האחים רוסו (Russo brothers), הם צמד אחים תסריטאים, במאים ומפיקים אמריקאים. את רוב יצירותיהם הם ביימו יחדיו, ומפעם לפעם הם עובדים כמפיקי קולנוע, תסריטאים, שחקנים ועורכים לחוד. בין השאר, נוטה ג'ו רוסו לשחק בסרטי מארוול שאותם הוא מביים עם אחיו: קפטן אמריקה: חייל החורף (2014) - גילם את ד"ר פיין, רופא אשר סייע לנטשה רומנוף כאשר נפצעה על ידי חייל החורף. קפטן אמריקה: מלחמת אזרחים (2016) - גילם את ד"ר ברוסרד, פסיכיאטר שהיה אמור לראיין את חייל החורף כאשר זה נכלא, אך נרצח במלונו על ידי ברון זמו. הנוקמים: סוף המשחק (2019) - גילם אדם שאיבד את בעלו באירועי הנוקמים: מלחמת האינסוף, ובא לקבוצת התמיכה של סטיב רוג'רס. אנתוני וג'ו רוסו נולדו וגדלו בעיר קליבלנד שבמחוז קויאהוגה במדינת אוהיו, שם הם התחנכו בתיכון הפרטי הקתולי "בנדיקטין"(אנ'). האב, בזיל, למד משפטים והתמקצע כעורך דין כשבהמשך מונה לשופט, בעוד האם, פטרישיה, הייתה עקרת בית. ג'ו יצא ללימודים עצמאיים באוניברסיטת איווה, אותם הוא סיים עם התמחות באנגלית ובכתיבה, כשלאחר מכן הוא הצטרף לאנתוני בלימודי תואר שני כסטודנט באוניברסיטת קייס וסטרן ריזרב. אז, השניים החלו ביצירת סרטם הראשון, "Pieces", אותו הם מימנו באמצעות הלוואות סטודנטים וכרטיסי אשראי. לאחר הקרנה מוצלחת בפסטיבל קולנוע, המפיק סטיבן סודרברג התפעל מן השניים ופנה אל הצמד בהצעה להפיק את סרטם הבא, יחד עם שותפו השחקן ג'ורג' קלוני. פרויקט זה היה קומדיית הפשע "ברוכים הבאים לקולינווד". לאחר שאהב את עבודתם של השניים על "ברוכים הבאים לקולינווד", המפיק קווין ריילי שכר את האחים לבימוי פרק הפיילוט של "Lucky" עבור ערוץ הטלוויזיה "FX Networks". רון הווארד היה מעריץ של אותו פיילוט, והייתה לו יד בשכירת האחים לבימוי הפיילוט של קומדיית המצבים "משפחה בהפרעה" של "FOX". על אותו פרק, השניים זכו בפרס אמי לבידור בפריים טיים. ב-2006, האחים שבו לקולנוע וביימו את הקומדיה הרומנטית של אוון וילסון "אני, אתה והוא". שנה אחר כך, ב-2007, הם הצטרפו לצוות ההפקה של "Carpoolers" של "ABC", אז שימשו כמפיקים בפועל וכן ביימו כמה פרקים. ב-2009, הם חברו לדן הרמון ביצירת "קומיוניטי" של "NBC", ומעבר לתפקידם כמפיקים הם ביימו חלק ניכר מפרקיה לאורך העונות. הם שבו ל-"ABC" ב-2011, אז סייעו לדייוויד כספי בבימוי "הכול לטובה". ביולי 2012, האחים רוסו נשכרו על ידי אולפני מארוול לסרט גיבורי-העל עתיר התקציב ביקום הקולנועי של מארוול "קפטן אמריקה: חייל החורף", על מנת לשמש כבמאיו. הסרט יצא לאקרנים ב-2014, וזכה להצלחה רבה - הכנסותיו עמדו על $714,083,572 וממוצע הביקורות החיוביות היה כ-89%. בעקבות כך, הם נשכרו לשוב ולביים סרט המשך. "קפטן אמריקה: מלחמת האזרחים" יצא לאקרנים ב-2016, וזכה להצלחה גדולה עוד יותר משל קודמו - הכנסותיו עמדו על $1,153,304,495, וממוצע הביקורות החיוביות היה כ-91%. הקשר ההדוק שלהם עם המפיק קווין פייגי ומעמדם באולפני "מארוול", כהמשך להצלחתם חסרת התקדים עם דמותו של קפטן אמריקה ושאר דמויות הקומיקס, הובילו לבחירתם לבימוי נקודת השיא של היקום הקולנועי, "הנוקמים: מלחמת האינסוף" ו"הנוקמים: סוף המשחק". זה הראשון יצא ב-2018, והשני ב-2019. שני הסרטים זכו להצלחה מסחרית חסרת תקדים, וגרפן מהקרנותיהם בבתי קולנוע סביב העולם הכנסות של כחמישה מיליארד דולרים. בנוסף, האחים ביימו גם את הסצנות שאחרי הכתוביות של "אנטמן" ו"קפטן מארוול". במרץ 2015, "סוני" שכרה את האחים לבימוי סרט חדש בזיכיון "מכסחי השדים", אך הם פרשו מן הפרויקט כשנה אחר כך. ביולי 2016, הם הגישו לערוץ "Syfy" בקשת פיילוט עבור סדרת טלוויזיה המבוססת על הקומיקס "Deadly Class" של חברת ההוצאה לאור "אימג'". בנדיקט וונג, בנג'מין וודסוורת', לאנה קונדור, מישל דובאל ומריה גבריאלה דה פאריה לוהקו לתפקידים הראשיים בסדרה, שאושרה והוזמנה ב-18 באפריל 2018, ועלתה לשידור ב-16 בינואר 2019. הסדרה זכתה לביקורות פושרות וסבלה ממדרוג נמוך, וכתוצאה מכך היא בוטלה, לאחר עונה אחת בלבד. באוגוסט 2018, הם רכשו את הזכויות לעיבוד עבור הרומן "Cherry". השחקן טום הולנד, איתו השניים עבדו בעבר כחלק מהיקום הקולנועי של מארוול, לוהק לגלם את הדמות הראשית. שלב הצילומים החל באוקטובר 2019, אם כי מבלי שיש עוד לסרט תאריך יציאה מיועד לאקרנים או חברה שתפיץ אותו. בשנת 2022, עלה סרטם "האיש האפור" לשירות המדיה של נטפליקס, והוא מהווה עיבוד קולנועי לספרו של מארק גריני, "האיש האפור". כמו כן, לקחו חלק האחים בהפקת הסרט "הכול בכל מקום בבת אחת"; אשר יצא לאקרנים במרץ 2022. באותה שנה החלו האחים לעבוד על סדרה חדשה "Citadel"; מותחן ריגול של פריים וידאו. בנוסף, החלו לעבוד על תסריט לסרט המתח "The Locksmith" בבימויו של ניקולס הארוורד והחלו לביים את סרט המדע-בדיוני "The Electric State" על פי תסריט מאת כריסטופר מרקוס וסטיבן מק'פילי. בשנת 2023, ג'ו, האח הצעיר, כתב את התסריט לסרט הפעולה של נטפליקס "טיילר רייק: חילוץ 2". באוקטובר 2023, אנתוני רוסו, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. מדיה וקבצים בנושא האחים רוסו בוויקישיתוף אבנר שביט‏, עוד אליפות של רוסו: ריאיון עם האחים רוסו, הבמאים של "קפטן אמריקה: מלחמת האזרחים", באתר וואלה, 2 במאי 2016 שירית גל, במאי "הנוקמים": "לפעמים הנבלים מנצחים", באתר ynet, 24 באפריל 2019 האחים רוסו, ברשת החברתית אקס (טוויטר) האחים רוסו, ברשת החברתית אינסטגרם האחים רוסו, באתר MusicBrainz (באנגלית) https://www.imdb.com/name/nm0751648/ Jhon Luttermoser, ‏Anthony and Joe Russo put 'Community' on edge for NBC comedy series, ‏The Plain Dealer, ‏29 באוגוסט 2009 Clint O'Connor, ‏'Captain America: The Winter Soldier': Directors Anthony and Joe Russo on landing in the Marvel universe and their love of '70s crime thrillers‎, ‏Cleveland, ‏2 ביוני 2013 בוגרי תיכון איווה, Iowa Alumni Magazine: Captain Middle America Iowa has close ties to 'Captain America' series Anthony and Joe Russo: Executive Producers/Directors, ‏Community, ‏22 בספטמבר 2009 Anthony and Joe Russo: Executive Producers/Directors - על צוות ההפקה והשחקנים של "Community", ‏NBC, ‏22 בספטמבר 2009 2004 Emmy Winners, ‏New York Times, ‏20 בספטמבר 2004 Borys Kit, ‏Russo Brothers in Final Talks to Direct 'Captain America 2', ‏The Hollywood Reporter, ‏6 ביוני 2012 Carpoolers - Full Cast & Crew, ‏IMDb James White, ‏Russo Brothers On For Captain America 2, ‏Empire, ‏6 ביוני 2012 Albert Ching, ‏GUARDIANS OF THE GALAXY is Official, More Marvel Movie News, ‏News a Rama, ‏14 ביולי 2012 קפטן אמריקה: חייל החורף, Box Office Mojo קפטן אמריקה: חייל החורף, Rotten Tomatoes Steve Weintraub, ‏Directors Joe & Anthony Russo Confirm They'll Direct Captain America 3; Say They're Breaking the Story Now with Screenwriters Christopher Markus & Stephen McFeely, ‏Collider, ‏11 במרץ 2014 Marc Strom, ‏Captain America to Return to Theaters May 6, 2016, ‏Marvel, ‏7 באפריל 2014 קפטן אמריקה: מלחמת האזרחים, Box Office Mojo קפטן אמריקה: מלחמת האזרחים, Rotten Tomatoes Borys Kit / Austin Siegemund-Broka, ‏Russo Brothers to Direct 'Avengers: Infinity War' Parts 1 and 2, ‏The Hollywood Reporter, ‏23 במרץ 2015 Anthony Breznican, ‏Avengers: Infinity War release date moves up a week, ‏Entertainment Weekly, ‏1 במרץ 2018 Nancy Tartaglione, ‏'Avengers: Endgame' China Release Set On April 24; $800M+ WW Opening In Sight?‎, ‏Deadline, ‏28 במרץ 2019 Dave McNary, ‏'Avengers: Infinity War' Soars to $2 Billion at Worldwide Box Office‎, ‏Variety, ‏12 ביוני 2018 =Brian Truitt, ‏It's finally here! Watch the first trailer for Marvel's newly titled 'Avengers: Endgame'‎, ‏USA Today, ‏7 בדצמבר 2018 Peter Sciretta, ‏When Will You See the First Clip From 'Captain America: Civil War'?‎, ‏/Film‎, ‏25 ביוני 2015 Ben Travis & Chris Hewitt, ‏Captain Marvel: 15 Spoiler Facts From Directors Anna Boden And Ryan Fleck, ‏Empire, ‏11 במרץ 2019 Mike Fleming Jr.‎, ‏Guy 'Ghostbusters' In Works With Russo Brothers, Channing Tatum & Drew Pearce, ‏Deadline, ‏9 במרץ 2015 Jonthan Barken, ‏The Russo Brothers 'Ghostbusters' is Confirmed Dead, ‏Bloody Disgusting, ‏18 במרץ 2016 Kevin Melrose, ‏SDCC: Russo Brothers to Produce "Deadly Class" TV Series, ‏Comic Book Resources, ‏21 ביולי 2016 Denise Petski, ‏'Deadly Class': Syfy Sets Full Cast For Comic-Based Drama Pilot‎, ‏Deadline Hollywood, ‏9 בנובמבר 2017 Denise Petski / Nellie Andreeva, ‏Syfy Picks Up To Series 'Deadly Class' Drama Based On Graphic Novel From The Russo Brothers, ‏Deadline Hollywood, ‏18 באפריל 2018 טיזר Nellie Andreeva, ‏'Happy!' & 'Deadly Class' Canceled By Syfy‎, ‏Deadline, ‏5 ביוני 2019 Dave McNary, ‏Russo Brothers Close Deal to Direct PTSD Drama 'Cherry'‎, ‏Variety, ‏28 באוגוסט 2018 Justin Kroll, ‏Tom Holland Reteams With Russo Brothers for 'Cherry' (EXCLUSIVE)‎, ‏Variety, ‏11 במרץ 2019 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)